CELEX: 32016R0472
Language: da
Date: 2016-03-31 00:00:00
Title: Kommissionens gennemførelsesforordning (EU) 2016/472 af 31. marts 2016 om ændring af forordning (EU) nr. 72/2010 for så vidt angår definitionen af »Kommissionens inspektør« (EØS-relevant tekst)

1.4.2016   
            
            
               DA
            
            
               Den Europæiske Unions Tidende
            
            
               L 85/28
            
         KOMMISSIONENS GENNEMFØRELSESFORORDNING (EU) 2016/472
   af 31. marts 2016
   om ændring af forordning (EU) nr. 72/2010 for så vidt angår definitionen af »Kommissionens inspektør«
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 300/2008 af 11. marts 2008 om fælles bestemmelser om sikkerhed inden for civil luftfart og om ophævelse af forordning (EF) nr. 2320/2002 (1), særlig artikel 15, og
   ud fra følgende betragtninger:
   
               (1)
            
            
               Aftalen om Det Europæiske Økonomiske Samarbejdsområde (EØS) (2), især dennes bilag XIII, foreskriver, at EØS-medlemsstaterne i Den Europæiske Frihandelssammenslutning (EFTA) skal gennemføre de fælles regler og grundlæggende normer for luftfartssikkerheden, og at EFTA-Tilsynsmyndigheden skal foretage inspektioner i disse medlemsstater. For at harmonisere gennemførelsen af de fælles regler og grundlæggende normer yderligere bør Kommissionen have mulighed for at inddrage kvalificerede eksperter fra EFTA-Tilsynsmyndigheden og fra EFTA-medlemsstaterne i sine luftfartssikkerhedsinspektionshold.
            
         
               (2)
            
            
               Sekretariatet for Den Europæiske Konference for Civil Luftfart (ECAC) koordinerer kontrollen af luftfartssikkerheden i ECAC-medlemsstaterne med henblik på at sikre overholdelsen af luftfartssikkerhedsnormerne. For at fremme udvekslingen af bedste praksis mellem dette sekretariat og Kommissionen inden for luftfartssikkerhedsområdet bør Kommissionen have mulighed for at inddrage kvalificerede eksperter fra ECAC's sekretariat i sine luftfartssikkerhedsinspektionshold.
            
         
               (3)
            
            
               Foranstaltningerne i denne forordning er i overensstemmelse med udtalelsen fra det udvalg, der er nævnt i artikel 19, stk. 2, i forordning (EF) nr. 300/2008 —
            
         VEDTAGET DENNE FORORDNING:
   Artikel 1
   Artikel 2, nr. 3), i Kommissionens forordning (EU) nr. 72/2010 (3) affattes således:
   
      »3)   »Kommissionens inspektør«: en person, som er udpeget af Kommissionen til at deltage i Kommissionens inspektioner, og som er EU-borger eller statsborger i en af medlemsstaterne i Den Europæiske Frihandelssammenslutning (EFTA), og som er ansat af én af de følgende:
      
                  —
               
               
                  Kommissionen
               
            
                  —
               
               
                  en EU-medlemsstat, som nationalt kontrolpersonale
               
            
                  —
               
               
                  en EFTA-medlemsstat, som en person, hvis opgave er at foretage kontrolovervågningsaktiviteter på nationalt niveau på vegne af denne EFTA-medlemsstat
               
            
                  —
               
               
                  EFTA-Tilsynsmyndigheden
               
            
                  —
               
               
                  Sekretariatet for Den Europæiske Konference for Civil Luftfart.«
               
            
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. marts 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 97 af 9.4.2008, s. 72.
   
      (2)  EFT L 1 af 3.1.1994, s. 3.
   
      (3)  Kommissionens forordning (EU) nr. 72/2010 af 26. januar 2010 om fastlæggelse af procedurer for gennemførelse af Kommissionens inspektioner på luftfartssikkerhedsområdet (EUT L 23 af 27.1.2010, s. 1).